મને થોડી મસ્તી સુજી એટલે એને પાછળ બીવડવા પ્રયત્ન કર્યો પણ એને કઈ અસર નો થઇ. એના વિચારો મા ખોવાયેલો હતો. હું પણ એની બાજુ માં બેસી ગયો અને હળવાસ થી પૂછ્યું, કેમ જીનીયસ અઈ બેઠો છુ બધું બરોબર છે ને? કોના વિચારો મા ખોવાયેલો છુ?. એના મુખ પર થોડી ઉદાસી અને થોડી હતાશા જોવા મળી. મે હળવાસ થી પુછ્યું, ભાઈ શું થયું કેમ આટલો ઉદાસ છે?. હાર્દિક હળવા અવાજે બોલ્યો મયુર યાર આપણે આજ ગામમાં જન્મ્યા ને અહીજ મોટા થયા. અહીજ આપણે, “ક કમળ નો ક” શીખ્યા પછી આપણે બને આગળ અભ્યાસ માટે મોટા શહેર ની મોટી નિશાળ માં ગયા અને પછી ઉચ્ચ અભ્યાસ માટે સારી કોલેજ મા ગયા. હું કઈ સમજ્યો નઈ એટલે મે હાર્દિક ને પુછ્યું, હાર્દિક શું બોલે છે? કઈક સમજાય એવુ બોલ તો ખબર પડે.